पोखरा प्रिमियर लिग आजबाट: परीक्षामा पोखरा पल्टन
पोखरा प्रिमियर लिग (पीपीएल) ट्वान्टी–२० क्रिकेट शुक्रबार पोखरा रंगशाला मैदानमा सुरु हुँदै छ  । पीपीएलको उद्घाटन खेलमा घरेलु टोली पोखरा पल्टनले विराटनगर टाइटन्ससँग प्रतिस्पर्धा गर्नेछ ।
लेखनाथ — पोखरा प्रिमियर लिग (पीपीएल) ट्वान्टी–२० क्रिकेट शुक्रबार पोखरा रंगशाला मैदानमा सुरु हुँदै छ  । पीपीएलको उद्घाटन खेलमा घरेलु टोली पोखरा पल्टनले विराटनगर टाइटन्ससँग प्रतिस्पर्धा गर्नेछ ।शरद भेषवाकरको कप्तानीमा पोखरा पल्टन अनुभवी र युवा खेलाडीसहित मैदान उत्रँदै छ । सन्दीप लामिछाने मार्की प्लेयर रहेको विराटनगर टाइटन्समा पनि अनुभवी र युवाको वर्चस्व छ । पोखराले बिहीबार पत्रकार सम्मेलन गरी आºनो दाबेदारी प्रस्तुत गरेको छ । कप्तान शरदले बलियो आत्मविश्वाससाथ मैदानमा उत्रने तयारी गरेको बताए । ‘तयारी राम्रै भएको छ,’ उनले भने, ‘घरेलु टिम पनि हो । बेस्ट दिएर प्रदर्शन गर्छौं ।’उनीसहित टिममा रोहित पौडेल, विनोद भण्डारी, ललित राजवंशी, महबुब आलम जस्ता राष्ट्रिय खेलाडी छन् । कुशल भूर्तेल, कृष्ण कार्की, रशिद खान, विक्रम भुसाल, आशिफ शेख, इशान पाण्डे र दिवांशु मल्लिक पोखरा पल्टनमा छन् ।स्थानीय आइकोनिक प्लेयरका रूपमा पूर्व राष्ट्रिय खेलाडी पोखराका दीपेश खत्री र सुमन घिमिरेलाई पोखराले लिएको छ । दुई विदेशी र दुई स्थानीय खेलाडी अनिवार्य भएकाले पोखरा पल्टनबाट भारतका रविन्द्रर सिंह र यूएईका मोहम्मद नाभेद खेल्दै छन् । प्लेइङ ११ मा एक विदेशी अनिवार्य खेलाउनुपर्ने भएपछि पोखरा पल्टनले रवि इन्द्ररसिंहलाई शुक्रबार मैदान उतार्दै छ ।पीपीएलमा प्रतिस्पर्धा गर्ने घरेलु टोली पोखरा पल्टन ।तस्बिर : दीपक/कान्तिपुरप्रशिक्षक विनोद दास विदेशी खेलाडीले उत्कृष्ट प्रदर्शन गर्ने दाबी गर्छन् । उनले आºनो टोलीले उत्कृष्ट प्रदर्शन गर्नेमा आफू ढुक्क रहेको बताए । उनले क्रिकेटको आधिकारिक संस्था नभएको, पूर्वाधार नभएको र सरकारले ध्यान नदिएको अवस्थामा क्रिकेटको विकासमा निजी स्तरबाट हुने लिगले सहयोग पुर्‍याउने उल्लेख गरे ।भने, ‘पीपीएलकै बहानामा पोखराको मैदान संरक्षण हुने हो भने विश्वकपका क्वालिफायर खेल यहाँ नहोला भन्न सकिन्न ।’ टिमका प्रबन्ध निर्देशक सुदीप शर्माले पोखरामै अर्को क्रिकेट मैदानको खोजी गर्न सकिने जनाए । पोखरामा खेल पर्यटनको अथाह सम्भावना भएकाले आºनो टिमले भविष्यसम्म सोचेर काम गरिरहेको उनको भनाइ थियो ।त्यसो त, विराटनगर टाइटन्स पनि पोखरा पल्टनलाई हराएर लिगमा सुखद सुरुआत गर्ने पक्षमा छ । स्टार प्लेयर सन्दीप लामिछानेको कप्तानीमा उपाधि आºनो पोल्टामा पार्ने गरी तयारी गरेको टिमले जनाएको छ । टिममा दीपेश श्रेष्ठ, प्रदीप ऐरी, सुनील धमला, किशोर महतो, शाहब आलम, जितेन्द्र मुखिया, राजेश पुलामी, किशोर महतो, पुष्प थापा, राजु रिजाल, जितेन्द्रसिंह ठकुरी, रविन जोशी र हिमांशु दत्ता छन् ।भिसा प्रक्रियामा भएको ढिलाइले विदेशी खेलाडी आउन बाँकी नै छ । क्विन्स इभेन्ट्स म्यानेजमेन्ट प्रालिले गरेको पीपीएल नेपालको सर्वाधिक धनराशिको क्रिकेट प्रतियोगिता हो । विजेताले २७ लाख र उपविजेताले १० लाख रुपैयाँ पाउने छन् ।पीपीएलका उत्कृष्ट ब्याट्सम्यान र बलर तथा म्यान अफ द सिरिजमा चुनिनेले सुजुकी जिक्सर मोटरसाइकल पाउने छन् । प्रत्येक खेलको उत्कृष्टले रिलायन्स सुपरटेक म्यान अफ द म्याचले १० हजार रुपैयाँ र ५ हजारबराबरको गिºट पाउने छन् । साथै प्रत्येक खेल जित्ने टिमलाई विनिङ बोनसस्वरुप १५ हजार ५ सय प्रदान गरिने छ । प्रतियोगितालाई नमस्ते प्रिमियर बियरले प्रायोजन गरेको छ ।राउन्ड रोबिन लिगका आधारमा खेलाइने प्रतियोगितामा प्लेअफ हुँदैन । लिग चरणमा पहिलो हुने टिम फाइनल पुग्छन् । दोस्रो र तेस्रो हुने टिमबीचको विजेता पनि फाइनल पुग्छ । पोखरा पल्टन र विराटनगर टाइटन्ससहित पारस खड्का मार्की प्लेयर रहेको चितवन राइनोज, ज्ञानेन्द्र मल्ल मार्की प्लेयर रहेको काठमाडौं रोयल्स, सोमपाल कामी मार्की प्लेयर रहेको बुटवल ब्लास्टर्स र दीपेन्द्र ऐरी मार्की प्लेयर रहेको धनगढी ब्लुज प्रतिस्पर्धामा छन् ।